— Раней прыставы друкавалі дакументы на машынцы і накіроўвалі папяровыя запыты ў розныя інстанцыі. Гэта патрабавала шмат працы і грошай, павялічвала час правядзення выканаўчых дзеянняў, што ў выніку сказвалася на тэрмінах вяртання доўгу спагнаннікам, — зазначыў на калегіі міністэрства Алег СЛІЖЭЎСКІ, міністр юстыцыі Беларусі. — Цяпер судовыя выканаўцы маюць добрую кампютарную тэхніку і доступ да 13 базаў розных дзяржаўных органаў (МУС, фонд сацыяльнай абароны насельніцтва, Мінтранс, Белтэлекам, усе аператары мабільнай сувязі і іншыя). Гэта дазваляе аператыўна атрымоўваць максімальную інфармацыю пра плацежаздольнасць даўжнікоў і тэрмінова накіроўваць сысканне на іх маёмасць, або накладаць пэўныя абмежаванні на дзеянні такіх асоб, напрыклад забараніць кіраваць аўтамабілем ці выязджаць за мяжу.